

 **OPĆINSKI NAČELNIK**

KLASA: 372-01/18-01/01
URBROJ: 2109/22-10-18-1
Orehovica, 25. rujna 2018.g.

 Na temelju članka 33. Statuta Općine Orehovica („Službeni glasnik Međimurske županije“ br. 4/13 i 1/18) i Zaključka Općinskog vijeća Općine Orehovica, KLASA: 021-05/18-01/25, URBROJ: 2109/22-11-18-15, općinski načelnik Općine Orehovica objavljuje sljedeći

**J A V N I P O Z I V**

**ZA ISKAZ INTERESA**

**za korištenje zgrade bivše OŠ Orehovica**

**I.**

(1) Općina Orehovica obavještava sve zainteresirane da planira **zgradu bivše Osnovne Škole Orehovica prodati ili dati u zakup trećima** u svrhu njezine **prenamjene u hostel, hospicij ili dom za starije i nemoćne.**

**II.**

(1) Zgrada iz točke I. ovog Poziva nalazi se na **adresi: Orehovica, Ulica Zrinskih 40.**

(2) Vlasnik predmetne zgrade je Općina Orehovica, a upisana je u zk.ul.br. 2514 čkbr. 58/C/14 k.o. Orehovica, a koja odgovara kat.čest.br. 1695/1 k.o. Orehovica.

**III.**

(1) Ukupna površina zemljišta na kojoj je zgrada izgrađena iznosi 2.180 m2, dok je tlocrtna površina zgrade 510 m2.

(2) **Zgrada se sastoji od prizemlja, kata i tavana.**

(3) Prostorije koje sadrži predmetna zgrada:

1. Prizemlje - vjetrobran, hodnik, kuhinja, sanitarni čvorovi, učionice, stepenice na kat,

2. Kat – hodnik, učionice

3. Tavan

**IV.**

(1) Instalacije na predmetnom objektu:

1. Električne – provedene

2.Telefon – proveden

3.Vodovod – proveden

4. Kanalizacija – provedena

5. Plin – nije proveden

6. Grijanje – centralno, radijatorsko, peć za centralno grijanje na lož ulje

7. Gromobrani - provedeni

**V.**

(1) Ovim putem Općina Orehovica poziva sve zainteresirane investitore koji bi preuzeli predmetnu nekretninu u svrhu njezine prenamjene u hostel, hospicij ili dom za starije i nemoćne, da podnesu prijavu za iskaz interesa za korištenje iste.

**VI.**

(1) Cilj ovog javnog poziva je samo prikupljanje podataka o zainteresiranim investitorima, a prikupljeni podaci će služiti kao podloga za raspisivanje javnog natječaja za prodaju ili davanje predmetne nekretnine u zakup, koji će biti naknadno raspisan, a na koji će se trebati javiti svi zainteresirani investitori.

**VII.**

(1) **Prijave za iskaz interesa zainteresirani mogu podnijeti najkasnije** **do 31.10.2018. godine** na mail adresu Općine Orehovica: o.orehovica@gmail.com, preporučeno poštom na adresu: Općina Orehovica, Čakovečka 9, 40322 Orehovica, ili neposrednom predajom pisarnici u općinskoj zgradi na toj adresi: Orehovica, Čakovečka 9.

 Općinski načelnik

 **Franjo Bukal**